
Calor ad eum usque gradum imminutus, ut 
sensibus molestus evadat, vocatur frigus. JVon- 
nulli in ea sententia fuere quod frigus peculiare 
corpus esset, sed haec sententia tantis observa- 
tionibus non sustinetur, et potius hvpothetica vi- 
detur. Quando in Materia medica Browniana me- 
dicamenta tantum in incitantia et debilitantia di- 
videbantur, calor ad prima, frigus a 1 secunda spe- 
ctabat, et sic sectio quaedam inter haec duo cor- 
pora habebatur. Sed si medicamenta sub adspe- 
ctu dynamico - assimilativo consideremus , frigus 
chemismum mutat, quia inter moleculas organi- 
cas penetrat. Ex hoc argumento illico conside- 
ratur quid sit a frigore expectandum. Si frigus 
est privatio caloris, evenit quod ab ipsius adpli- 
catione calor internus imminuitur, et magis ma- 
gisque cohaesio molecularis adaucta fit ; mole- 
culae igitur propinquiores fiunt, et corpora ad so- 
liditatem perveniunt. Ergo frigus sub adspectu 
conditionis molecularis certe non debihtat, sed ro- 

borat textus organicos. Si pariter caloricum quod 
corpus imponderabile consideramus , atque ad ri- 
tam sustentandam pernecessarium , et substantia 
vivincans nempe ad generationem idonea, sub hoc 
adspectu est corroborans. Ergo caloricum et cor- 
roborans et debilitans considerari debet. 

Fngus corporibus omnibus calorem subducit, 
et corpora si gasosa sint ad liquida densat, et si 
jam liquida ad solidas formas redigit. Scimus e. g. 
quod biemali tempestate ob frigoris actionem cor- 
pora omnia mole imminuuntur ex adaucta co- 
haesione , ex qua lege corpora organica non exci- 
piuntur, etenim anuli ex digitis hiemali tempore 
delabuntur. Scirnus quod sub frigidis adspersio- 
nibus tumores mole imminuuntur, et revera ex 
pathologicis et physiologicis doctrinis satis con- 
stat, quod ob frigoris actionem minor fit sangui- 
nis circuitus ad peripherias organismi externas, 
atque inde in internis organismi partibus massa 
congeritur, quare sub frigore haemorrhagiae fere 
semper imminuuntur et etiam tolluntur. Vide- 
mus etiam quod in feminis hiemali tempore ca- 
tamenia imminuuntur, et Lapponiae incolas non 
valde copiosis catameniis obnoxias iri. Hinc eve- 
nit quod frigus textus organicos non solum re- 
tundit, sed eos calore orbando ad vitae imminu- 
tioncm ducit. 

Varii supra organismum vita praeditum sunt 
frigoris effectus, prout frigus vel promptius vel 
lentius agat, prout calor per frigoris actionem 
vel ex universo organismo, vel ex aliqua parte 

subducatur, prout temperamentum , aetas, scxus, 
assuetudo , ut probavit etiam professor noster 
Federigo in suo Specimine in doctrinam medicam 
contrastimuli. Scimus quantum caeli et atmo- 
sphaerae conditiones ad varia temperamcnta cf- 
formanda conducant, et temperamentum stheni- 
cum excitabile proprium illis regionibus esse, in 
quibus moderata caeli temperies habetur, ininci- 
tabile in illis ubi frigus magna asperitate saevit, 
observari, uti in regionibus septentrionalibus. 

Ut frigoris effectus supra partes vitales deter- 
minentur, animadvertere oportet, quod ab actione 
frigoris subitanea, indeque a subitanea abductio- 
ne ealoris ab organismo, in ipso talis iit mutatio 
quasi a fiuido electrico essct provocata, spastica 
contractio sequitur quae et cutis rigiditatem, as- 
peritatem, pallorem, dein et ruborem et inHam- 
mationem parit. Nii mirum hinc, uti in aetiolo- 
gicis doctrinis vidimus, si vasa cutanea primum 
obstruantur et transpirationis functio laedatur, 
quae per antagonismi leges congestiones internas 
inducendo, insignes provocent turbas praecipue 
inliammatorias . Sed vero cum frigoris actio lenta 
atque moderata sit, et inde organismus noster 
praesertim in prima aetate huic actioni assuescit, 
tunc magis compactae fiunt partes, major fit pro- 
portio inter mutuas affinitatum leges, ut actiones 
vitales inde actuosae fiunt, ex quo evenit, quod 
frigidarum regionum incolae athletica donentur 
constitutione , et praesertim inter Norvegos et 
Russos qui frigidissimam inhabitant plagara , et qui 

quamquam sub asperrimo degant caelo et dena- 
dato quasi corpore vivant, magno corporis sunt 
robore donati. 

Juxta tempcramentum modificationes observan- 
tur variae, et revera sthenici incitabiles minus a 
frigore vexantur, sed facillime frigus persend- 
re possunt si sensilitas illorum praeternaturaiis 
evadat. In individuis istis per actuosas, nervosas 
et augeoicas actiones prompta est reparatio ca- 
lorici, et inde non tam facile patent eifectus qui 
a subductione caloris excitantur; e contra facile 
percelluntur et molestias patiuntur individui tem- 
peramento asthenico inincitabili praediti; etenim 
in ipsis caloris evolutio fit lenta, et magis sensi- 
bilis fit caloris eductio ob frigoris actionem. In- 
fensum observatur in iis temperamento incitabili 
ct bilioso donatis, nam sub frigoris actione non 
tam facile calorem restituunt, et inde sensilitas 
adaugetur in illis et pathologica evadit. vircs sys- 
tematis lymphatici franguntur, et franguntur a- 
ctiones in membranis mucosis; quare gravissima 
damna ex hoc inferuntur, et rite Sprenghel et 
Zimmermann notant a frigore gigni etiam prom- 
ptissimas affectiones hydropicas. 

Infantes caeli saevitates frigidas facillime perfe- 
runt hac ratione, quare in ipsis calorificationis 
functio ubique viget: hoc tamen de infantibus 
puellaribus intelligendum est, etenim neonati a fri- 
gore quam maxime excitantur in propriis condi- 
tionibus assimilativis, diras convulsiones perfe- 
runt, et laetali illi morbo sunt obnoxii, qui in 

ifiduramento lapideo textus cutanei consistit . 
Animadvertendum insuper est ex observationibus 
illustrium Toaldo et Zeviani veronensis medici, 
plurimas infantum clades observari hieme potius 
quam aliis tempestatibus: observationibus insu* 
per patet, generatim loquendo, mense Julii mi- 
nora esse infantium funera. 

Feminae uti ilLe quae exquisitissima sensilitate 
praeditae sunt, majores quam homines molestias 
capiunt a frigore . Non negetur vero quod aliquo- 
ties frigus asperrimum feminas corripiat, quin pa- 
tiantur, sed hoc datur cousuetudine . Ob banc 
consuetudinem certe evolvitur eximia conditio in 
organismo ad vehemens frigus ferendum. Hoc 
observatur praecipue in regionibus septentriona- 
libus et in Russia praesertim, ubi individui usque 
ab infantia a balneis vaporosis ad vividissimum 
nivis frigus, in qua evolvuntur, illico sunt transla- 
ti, et talibus mutationibus assueti alacres et in- 
columcs evolvuntur. 

Varii quoque sunt frigoris effectus pro variis, 
in quibus versamur, vitae actionibus, e. g. ventri- 
culo vacuo et sub fame intensius frigus agit, et 
multo magis laeduntur homines sub ipsis vitae 
conditionibus prae illis quorum stomachus est ali- 
mentorum plenus. Praeterea etiam sub diversis 
animi pathematibus sub quibus multae labes ho- 
minibus inferuntur, gravia imminent mala quoties 
atmosphaera frigida in hujusmodi circumstantiis 
nosmet exponamus, nec minora"pariter sunt ma- 
la a fiigoris- actione metuenda et praesertim a 

frigore intenso, quoties diuturna vigilia premi- 
mur. 

Frigoris effectus perniciosi in nonnullis orga- 
nismi partibus perferuntur, quam in universo cor- 
pore . Non raro sub frigoris actione aequilibrium 
tollitur illud calorificationis pernecessario diffu- 
sum, ut vita servetur, et functiones omnes vitae 
persolvantur. Tali ex causa medici nonnulli, af- 
fectiones in feminis quae nudum gerunt pectus, 
repetunt. Vasa sanguifera sunt illa et praesertim 
ipsorum propagines extemae, quae a frigoris a- 
ctione facillime laeduntur; ibi status subparalyti- 
cus quasi inducitur, congestio et potius stagna- 
tio sanguinis efficitur, et prompte illa enascitur 
intiammatio quae pernionum nomine insignitur, et 
quae ad gangraenam citissime ruit . Partes in qui- 
bus haec phaenomena pathologica a frigore con- 
tingere solent frequentissime, sunt pedes, manus, 
nasus, aures. Sed quiescente corpore frigus sta- 
tum torporis in ipsum inducit et maxima quoque 
mala parit, deficiente e. g. motu, frigus condi- 
tionem soporis sub adspectu somni excitat, et tali 
modo animalia enecantur. 

Ex allatis clare patet quod frigoris actio sua 
natura quidem debilitat materiam caloris ab or- 
ganismo educendo, cujus praesentia in assimila- 
tionibus organicis et in vita conservanda quam 
maxime interest; verum juxta positiones diversas 
in quibus bomines inveniuntur varii quoque a fri- 
gore manare solent effectus . Hi effectus magis in 
therapeuticis agnoscuntur, quoties consideremus 

quid in conditionibus vitalibus non solum contin- 
git, verum etiam in conditionibus assimilativis in 
diversis frigoris operationibus. 

Quando corpus aliquid frigidum corpus no- 
strum externe tangit, tunc aequilibrium tempe- 
riei turbatur in loco primum ubi corpus frigidum 
fuit admotum, indeque per universum organis- 
mum. Postea quam partes organicae refrigeren- 
tur, tunc illarum volumen imminuitur, ex eo quod 
cohaesionis lex adaugetur et firmior fit per ma- 
teriam caloris eductam a textibus organicis cu- 
jus praesentia textus in expansionem nitebatur. 
Juxta diversa systemata organica supra quae fri- 
goris actio detcrminatur , varia inde phaenomena 
oriuntur a medicis non solum in causis morbo- 
rum, sed etiam in therapeuticis consideranda . 
Nervorum cutaneorum operatio per frigus de- 
crescit, et revera frigoris actio in cutem eam 
congestionem in vasa capillaria inducit, ex eo 
quod inHuxus nervosos magnopere infringit . Qua- 
re per frigoris actionem nervi cutanei minus ala- 
cres fiunt et prompti in impressionibus a stimu- 
lis propagatis percipiendis , tactus cutaneus fit 
minor, sensibilitas pariter cutanea imminuitur, et 
sensus, uti dicunt, horroris nempe perfrigeratio- 
nis in cute persentitur, qui sensus, debilitata ner- 
vorum cutaneorum actione consistere satis su- 
perque demonstrat. Et revera sub frigore con- 
tremiscunt artus, et facile affectiones spasmodi- 
cae adsunt praesertim in individuis debilibus. 
Sed aliud evenit in illis in quibus vis nervosa cu- 

tanea actuosa aliquantulum sit et ultra normam 
excitata; tunc modicum frigus hanc exaltationem 
cutaneam deprimit, musculorum energia tali mo- 
do roboratur , unde evenit quod hiemali tempore 
melius se habeant. In febribus hinc ardentibus, 
in inflammationibus encephali, in affectionibus 
maniacis, hac ipsa de causa effusiones sic dictae 
frigidae bene se se habent. 

Vasa etiam lymphatica a frigore facillime affi- 
ciuntur , frigus vasorum lymphaticorum functio- 
nem imminuit, et inde resorptionis opus serius 
fit. Ex hac observatione evenit, quod contagio- 
rum et miasmatum in corpus humanum aditus f 
sub frigoris actione non tam facile porrigitur, et 
revera experientia scimus sub hieme frigida mor- 
bos contagiosos ut plurimum imminui aut mite- 
scere, quod sub effusionibus frigidis matenae 
contagiosae progressus ab externo absorptae ad 
internos textus, ut iude morbi contagiosi evol- 
vantur, iropeditur. Quare, uti validissima, per- 
bene inter subsidia anticontagiosa enumerantur 
frigidae immersiones non solum , verum etiam 
fomenta frigida universae corporis superficiei, uti 
in morbis infiammatoriis jam recensitis. 

Ex frigoris actione determinata in vasis lym- 
phaticis et glandulis ejusdem ordinis , collectio- 
nes lymphaticae fiunt, atque ex hisce collectio- 
nibus assimilatio ipsa lymphae facilhme mutatur; 
quare morbi scrophulosi et affectiones hydropi- 
cae familiares sunt pupulis atque hominibus in 
rcgionibus septentrionalibus frigidissimis viventi- 

bus, et hae affectiones praesertim oriuntur, at- 
que in universo orgamsmo se se evolvunt, quo- 
ties vasa lymphatica compagis tenerae atque sen- 
sibiliora sint, unde in infantibus, in pucllulis at- 
que in feminis affectiones nunc indicatae facilU- 
me determinantur. 

Quod ad systema sanguiferum attinet, adno- 
tandum venas partes illas organicas esse quae mi- 
nus a frigore afficiuntur. Si vero frigus intensum 
sit, tum statum paralyticum etiam in venis de- 
terminatur, praesertim in ipsarum propaginibus 
unde illae congestiones sanguiferae sub nomine 
pernionam cognitae enascuntur, et quae ad gan- 
graenam magis sunt pronae. Arteriae et cor ma- 
gis frigoris actionem perferunt, et revera sub as- 
phyxiis sub morte adparenti a frigoris actione de- 
pendentibus, cordis atque arteriarum micatae us- 
que extremum vitae persistunt; si vero frigus in 
arteriis ipsis tam intensius agat, tum pauca san- 
guinis quantitas a centro ad peripherias orga- 
nismi proserpit, unde sanguinis congestiones in 
corde ipso enascuntur , ex quo sensim sensim- 
que concrementa polyposa in internis partibus 
tum arteriarum tum cordis gignuntur. Haec su- 
per arteriis Theoria Pathologica nos docet, quan- 
ta frigoris utilitas, non in debellandis sed in mo- 
derandis illis arteriarum affectionibus quae aneu- 
rismata dicuntur, esse debet. Quoties vero sub 
dilatationibus arteriosis aneurismata constituenti- 
bus, disruptionis sacci, uti dicunt, aneurismatici 
periculum insit, tum adplicationes frigidae, su- 

pra partem adfectam uno verbo frigus interne 
admotum, lentas congestiones sanguiferas ibi 
determinando atquc efformationcm substantiae po- 
lyposae, plus minus in textura et compagem sac- 
ci aneurismatici robur inducit, unde lumen ipsius 
diminuitur, ct etiam parietes quae facillime dis- 
rumpi videbantur, roborantur. Intelligitur inde 
qualis et quanta sit utilitas fomentorum frigido- 
rum in affectionibus aneurismaticis, quae in nexu 
cum externis organismi partibus sunt, ct eo ma- 
gis obtinentur effectus , quo major gradus frigo- 
ris parti aneurismaticae adplicati; quare praeter 
nivem et glaciem , opportunis compositionibus 
chemicis fit, ut frigoris actio intensior evadat. 
Aqua sic dicta resolvens, vulneraria Schmukerii 
quae componitur ex aceto, sale ammoniaco, nitro 
cum glacie commixtis hisce indicationibus satis 
facit. 

Systema pariter musculare plures cx frigoris 
actione mutationes subit. Sub frigore adauge- 
tur cohaesio molecularis componentium fibras 
musculares, inde energia atque robur hisce in 
tcxtibus organicis crcscunt, praesertim in indi- 
viduis aetate juvenili pracditis, et in iis in qui- 
bus vis vitalis vivax conservatur. Observatum ta- 
men fuit quod effectus salutaris frigoris supra 
tcxtus musculares luculenter explicatur, quoties 
frigus cum aere sicco atque purissimo conjun- 
ctum sit, si vero frigus cum aere humido atque 
impuro conjungatur , tum contrarios edit effe- 
ctus. Sed frigoris actio peculiares parit cffectus 

in pulmonibus; sub aeris frigidi inspiratione ma- 
jor copia aeris ipsius in pulmones introducitur , 
indeque major copia pariter principii oxygenii san- 
guini per pulmones circulanti traditur, hinc ma- 
jor illius elementi quantitas per quod calorifica- 
tio explicatur atque evolvitur. 

In affectionibus inde ex debilitate orientibus 
pulmonari praesertim , uti in nonnullis afTectioni- 
bus phthisicis, aer frigidiusculus et eodem tem- 
pore purus et siccus, ad calorificationis majorem 
gradum provocandum bene conducit. 

Generalibus hisce de frigoris actione doctrinis 
positis, clare patet, quanam ratione in pertractan- 
dis diversis corporis humani affectionibus frigus 
adhibeatur. 

THESES 
L 

An ne verum cst, ut asseruit Gaubius, frigus ro- 
busta corpora calefacere et debilia refrigerare > 
Ita esse puto. 

IL 

Radix Sarsae Parillae nimia nec satis justa fama 
gaudet, cum alia pharmaca magis efficacia, vi- 
delicet Lignum Guajacum , magis salutaria sii 
et medico voto respondeant. 

m. 

Cicutae actio varia atque incerta. 

